Na temelju članka 19. Zakona o savjetima mladih („Narodne novine“ broj 41/14) i članka 17. Odluke o osnivanju Savjeta mladih Općine Matulji („Službene novine Primorsko-goranske županije“ broj 23/14 i 25/22) Savjet mladih Općine Matulji dana 19. travnja 2023. godine donio je:

**PROGRAM RADA I FINANCIJSKI PLAN SAVJETA MLADIH OPĆINE MATULJI ZA 2023. GODINU**

## Osnovne smjernice djelovanja

Program rada za 2023. godinu Savjet mladih izradio je imajući u vidu navedene društvene probleme i izazove s kojima se mladi na području Općine Matulji suočavaju. Kao opći cilj navodimo aktivno uključivanje mladih u javni život i procese odlučivanja, društvenu integraciju mladih i povećanje sadržaja kulturnog, sportskog i obrazovnog karaktera. Rad i djelovanje Savjeta mladih Općine Matulji bit će usmjereno na ostvarenje ciljeva propisanih ovim Programom rada i u suglasju s njegovim sadržajem.

## Struktura Programa rada

Program rada Savjeta mladih sastoji se od 8 aktivnosti koje će Savjet mladih tijekom godine otvoriti i raspraviti te predložiti raspravu o pojedinim pitanjima kao načinom rješavanja tih pitanja. Također, u davanju mišljenja Općinskom vijeću o

pojedinim odlukama, mjerama, programima i drugim aktima od osobitog značaja za mlade na području Općine, Savjet mladih vodit će se odredbama ovoga programa

Kako bi se članovi Savjeta mladih i zainteresirana javnost lakše služili Programom rada, svaka je aktivnost navedena u zasebnoj tablici sa sljedećim značenjem:

|  |  |
| --- | --- |
| Redni br. | NAZIV AKTIVNOSTI |
| Kratki opis aktivnosti |
| Vrijeme provođenja | Planirana sredstva za provedbu |
| Suradnici |

## Planirane aktivnosti Savjeta mladih za 2023. godinu

|  |  |
| --- | --- |
| 1. | FORMALNE AKTIVNOSTI SAVJETA MLADIH |
| Savjet mladih, sukladno Zakonu, ispunjavat će sve obaveze i dužnosti. Prije svega održavanje redovitih sjednica, radnih sastanaka, iniciranje sastanaka s načelnikom i predsjednikom Općinskog vijeća, pravovremeno podnošenje Izvješća o radu iPrograma rada, sudjelovanje na sjednicama Općinskog vijeća. |
| Tijekom cijele godine | 0,00€(0,00 HRK) |
| Jedinstveni upravni odjel Općine Matulji |

|  |  |
| --- | --- |
| 2. | PROMOCIJA DJELOVANJA SAVJETA MLADIH KROZ RADIONICE O SAVJETU MLADIH I PROMOCIJU I VIDLJIVOST SAVJETA MLADIH |
| Putem društvenih mreža, sredstava javnog priopćavanja, web stranica i promotivnih materijala Savjet mladih upoznat će mlade i zainteresiranu javnost o svom postojanju te djelokrugu i načinu rada. Savjet mladih održat će radionice učenicima osnovnih i srednjih škola i studentima, a u svrhu informiranja mladih o ulozi Savjeta mladih. Predstavit će se način na koji mladi mogu sudjelovati u donošenju odluka i predlagati svoje ideje. Kroz promicanje bi svakako uključivalo i rad Općine odnosno one aktivnosti Općine koje se tiču mladih npr. pravovremeno upoznavanje učenika i studenata o stipendijama Općine itd… Raspisivanje javnog poziva za izradu vizualnog identiteta (logotipa) Savjeta Mladih Općine Matulji. Savjet mladih Općine Matulji bi odabrao i nagradio najbolji rad koji pristigne na javni poziv. |
| Tijekom cijele godine | 167,00 EUR |
| Lokalni i regionalni mediji, Učenici i studenti s područja Općine Matulji kao i ostali stanovnici Matulja |

|  |  |
| --- | --- |
| 3. | USAVRŠAVANJE ČLANOVA I ZAMJENIKA ČLANOVA SM |
| Kako bi uspješno obavljali povjerenu im dužnost, Savjet mladit će konstantno osnaživati i nadograđivati znanje članovima i zamjenicima članova Savjeta putem konferencija, kongresa i radionica koje se održavaju na županijskoj i/ili nacionalnoj razini. |
| Tijekom cijele godine | 148, 00 EUR |
| Koordinacija Savjeta Mladih PGŽ i RH. |

|  |  |
| --- | --- |
| 4. | TEMATSKO PREDAVANJE "MLADI I ZAPOŠLJAVANJE" |
| Glavna tema ovog predavanja bi bila je zapošljavanje mladih osoba u Primorsko-goranskoj županiji. Cilj ovog predavanja je obraditi sve teme koje su bitne mladima prilikom izlaska na tržište rada, bilo da se radi o inicijativi za samozapošljavanje ili da se radi o pronalasku posla odnosno svemu onome što tome prethodi. |
| Lipanj 2023. | 0 EUR |
| Hrvatski zavod za zapošljavanje, Općina Matulji. |

|  |  |
| --- | --- |
| 5. | SUSRET SAVJETA MLADIH S PODRUČJA PGŽ, SURADNJA S OSTALIM SAVJETIMA MLADIH, DRUŽENJE MLADIH I SAVJETA MLADIH I POTICANJE MLADIH NA DRUŠTVENU ANGAŽIRANOST |
| Savjet mladih Općine Matulji aktivno će uspostavljati suradnju s ostalim savjetima mladih u Republici Hrvatskoj kako bi razmjenom primjera dobre prakse pomogli jedni drugima u radu i uspješno riješili probleme na koje nailaze. Kako bi se iz prve ruke doznale ideje i interesi mladih na području Općine Matulji, Savjet mladih organizirat će nekoliko neformalnih druženja s mladima. Savjet mladih će u razgovoru s mladima podržati i pri JLS zagovarati, pojedine manje projekte, a koje mladi smatraju relevantnima u Općini, a s ciljem poticanja angažiranosti mladih u Općini.  |
| Tijekom cijele godine. | 465,00 EUR |
| Savjet mladih PGŽ, Općina Matulji, ostali Savjeti mladih u Republici Hrvatskoj. |

|  |  |
| --- | --- |
| 6. | POTICANJE SURADNJE S ORGANIZACIJAMA CIVILNOG DRUŠTVA U PODRUČJU KULTURE, TE UKLJUČIVANJE MLADIH |
| S obzirom da naš kraj ima bogato kulturno-povijesno naslijeđe, nastojat ćemo popularizirati lokalnu kulturnu baštinu među mladima. Također, određene povijesneznamenitosti koristit će se u svrhu promoviranja Općine Matulji. Članovi i zamjenici članova Savjeta mladih prigodno će obilježiti datume značajne na lokalnoj nacionalnoj razini. Savjet mladih, prikupljajući želje i pitanja mladih, predlagat će kulturno-društvene manifestacije Turističkoj zajednici Općine Matulji za koje mladi iskažu zanimanje i interes. |
| Tijekom cijele godine | 150,00 EUR |
| Memorijalni centar Lipa pamti, Zvončarska zbirka Rukavac, Općina Matulji, Udruge. |

|  |  |
| --- | --- |
| 7. | POTICANJE SPORTSKO-REKREATIVNIH DOGAĐANJA I POTICANJE VOLONTERSTVA I ZELENIH POLITIKA  |
| Shvaćajući važnost volonterstva u lokalnoj zajednici, Savjet mladih Općine Matulji poticat će aktivnosti i akcije koje imaju za cilj promoviranje volonterstva kao koristannačin provođenja slobodnog vremena. Savjet mladih analizirat će potrebu osmišljavanja zelenih akcija, kao i provođenje zelenih politika smanjivanja plastike i sl. u skladu s europskim načelima. U suradnji sa sportskim klubovima i udrugama na području Općine Matulji, Savjet mladih inicirat će održavanje sportsko-rekreativnih događanja.  |
| Tijekom cijele godine | 420,00 EUR |
| Udruge s područja Općine Matulji, Hrvatski centar za razvoj volonterstva, Zajednica sportova. |

|  |  |
| --- | --- |
| 8. |  POTICANJE IZRADE LOKALNOG PROGRAMA ZA MLADE |
| Poticanje izrade Lokalnog programa za mlade kao temelj iskaza društveno-političke vizije razvoja položaja mladih u Općini Matulji.  |
| Tijekom cijele godine | 0 EUR |
| Općina Matulji |

**PRATEĆI FINANCIJSKI PLAN ZA 2023. GODINU**

1. FORMALNE AKTIVNOSTI SAVJETA MLADIH …………………………………. **0€**
2. PROMOCIJA DJELOVANJA SAVJETA MLADIH I RADIONICE O SAVJETU MLADIH
…………………………………………………………………………………….. **167,0 EUR**
3. USAVRŠAVANJE ČLANOVA I ZAMJENIKA ČLANOVA ….**148, 00 EUR.**
4. TEMATSKO PREDAVANJE "MLADI I ZAPOŠLJAVANJE"……………………. **0 EUR.**
5. SUSRET SAVJETA MLADIH S PODRUČJA PGŽ, SURADNJA S OSTALIM SAVJETIMA MLADIH, DRUŽENJE MLADIH I SAVJETA MLADIH I POTICANJE MLADIH NA DRUŠTVENU ANGAŽIRANOST……………………………………. **465,00 EUR**
6. POPULARIZIRANJE LOKALNE KULTURNE BAŠTINE I OBILJEŽAVANJE ZNAČAJNIH DATUMA ………………………………………….…………..**150,00 EUR**
7. POTICANJE SPORTSKO-REKREATIVNIH DOGAĐANJA I POTICANJE VOLONTERSTVA I ZELENIH POLITIKA………………………………………….………..**420 EUR.**
8. LOKALNI PROGRAM ZA MLADE…………………………………………………………**0 EUR.**

**UKUPNO………………………………………………………………………… 1350,00 EUR.**

**Matulji 19.04.2023.**

**Predsjednik Savjeta mladih Općine Matulji**

**Jakov Džafić, univ.bacc.ing.naut., mag.ing.logist., v.r.**